Naustatjörn er leikskóli staðsettur við Hólmatún 2 í Naustahverfi og rekur Akureyrarbær skólann . Skólinn hóf starfsemi í nýju húsnæði 18. ágúst 2003 . Fyrstu árin voru fjórar deildir við skólann , 18. ágúst 2009 opnaði fimmta deildin og 7. ágúst 2012 bættist sjötta deildin við í húsnæði Naustaskóla . Í Naustatjörn eru 130 rými fyrir 18 mánaða til sex ára börn . Dvalarstundir fyrir haustið eru áætlaðar 1047 en flest börn eru í 8,0 tíma vistun eða meira . Boðið er upp á fjögurra til átta tíma vistun en að auki er hægt að kaupa 15 mínútur fyrir og eftir heila klukkustund . Leikskólinn reynir að koma til móts við þarfir foreldra hvað dvalartíma varðar en ekki er víst að hægt sé að koma til móts við allar óskir . Virða verður þann dvalartíma sem samið er um á hverjum tíma . Sérkennsla við skólann er í heildina 2,90% staða sem skiptist á milli sérkennslustjóra , vegna einstaklingssérkennslu og deildarstuðnings . 10 börn eru tvítyngd frá 9 löndum . Börnin eiga foreldra frá eftirtöldum löndum ; Marokkó , Nígeríu , Kína , Thailandi , Ungverjalandi , Tékklandi , Skotlandi , Bandaríkjunum og Þýskalandi . Heildarfjöldi stöðugilda næsta skólaár er áætlaður 28,30 en fjöldi starfsmanna 34 . Hlutfall fagmenntunar er áætlað um 89,59 % og hlutfall fagmenntunar í stöðugildum á deild 18,46 af 20,60 stöðugildum . Fagaðilar eru menntaðir leikskólakennarar í 17,53% stöðu , 2 meistaragráður í sérkennslufræðum og iðjuþjálfar í 2 stöðum .